OpenLLM-France/wikimedia huggingface dataset:
# Ana Roldán

Ana Roldán Díaz (Madril, 1976ko uztailaren 26a) madrildar kazetari eta aurkezlea da.

## Biografia

1994an Farmazia Fakultatean Madrilgo Complutense Unibertsitatean ikasten hasi zen eta 1999an lizentziatu zen. Jarraian Psikologian lizentzatu zen Madrilgo Unibertsitate Autonomoan (1999-2003). Horrez gain, telebistako kazetaritzan masterra du Juan Carlos Erregea Unibertsitatean (2003-2005).

## Kazetari ibilbidea

Puertollanoko telebista probintzialean hasi zen kazetari lanean, Imas telebistako albistegia aurkeztuz. Gero, TVEren Gizarte arloko Informazio Zerbitzuetako bekaduna izan zen, eta 2004an TVEn sartu zen 24 orduko Kanalean albistegiak aurkezten hasi zen. Bertan, asteroko elkarrizketak egin zituen, eta A ciencia cierta saioan kolaboratu zuen.
2006ko irailaren 4tik 2012ko ekainaren 28ra, goizeko albistegia, Telediario Matinal izenekoa aurkeztu zuen La 1ean, Susana Roza, Salvador Martín Mateos (2008ra arte), Marcos López (2008-2010) eta Desirée Ndjambo (2010-2012) lagun zituela, eta editoreak Jordi Jaria (2004-2008), Luis Poyo (2008-2010) eta José Luis Agudo (2010-2012) zirela.
2007. urtetik 2011. urtera udako ordezkapenak egin zituen Telediarios de Fín de semana albistegietan. 2010eko Gabonetan, 1. Telediarioa aurkeztu zuen, eta, 2012ko uztailaren 23tik abuztuaren 31ra, 2. Telediarioa.
2010eko irailetik 2012ko irailera bitartean, Informe Semanal ere aurkeztu zuen, eta sasoi berean 24 orduko kanalean Fue informe egin zuen.
2012ko irailetik eta 2017. urteko urtarrilera, TVEko Informazio Zerbitzuko Gizarte arloko erredaktorea izan zen. Urte berean Príncipe de Asturias 2012 Sariak bete zituen TVErentzat.
Berrikuntzari eta enpleguari buruzko Emprende saioaren zuzendariorde eta aurkezle izan zen 2018ko otsailaren 2tik uztailera.
2018ko irailaz geroztik, 2. Telediarioan editore lanetan atxikitu zen, eta inoiz, aurkezlerik ez denean egon, berak aurkeztu izan du. Aldi horretan, batzuetan, 1. albistegia eta asteburuko albistegiak ere aurkezten ditu, eta aurkezleen absentziak beteditu.
Aurkezle izateaz gain, RTVEko Institutuko irakaslea da. Telebistako Kazetaritzako masterra ematen du.

## Erreferentziak

* ↑ (Gaztelaniaz) elEconomista.es. «Quién es Ana Roldán y por qué no está Carlos Franganillo en el 'Telediario' de TVE» elEconomista.es (Noiz kontsultatua: 2023-05-01).
* ↑ (Gaztelaniaz) «Ana Roldán > Información, Biografia, Archivo, Historia.» WIKIDAT (Noiz kontsultatua: 2023-05-01).
* ↑ rtv. «Ana Roldán» Máster en Periodismo de Televisión.
* ↑ «TVE afirma que no renunciará a sus principios para ganar audiencia» Las Provincias 2006-09-19.
* ↑ Presentadores Informe Semanal - Ana Roldán - 2010-2012. 2013-01-22.
* ↑ «Los rostros de los telediarios» Libertad Digital 2012-08-20.
* ↑ RTVE, PRENSA. (2017-04-17). «'Emprende' comienza una nueva etapa en Canal 24 Horas: amplía sus emisiones y cambia de horario» RTVE.es.

## Kanpo estekak

* Datuak: Q5674062
# Ana Rubio

Ana Rubio Zabala (Irun, 1993ko otsailaren 21a -) gipuzkoar igerilari paralinpiko da.
Beijingo Paralinpiar Jokoetan hartu zuen parte, bular estiloko 100 metroetan (9.a) eta estilo libreko 200 metroetan (12.a).

## Erreferentziak

* ↑ Espainiako Paralinpiar Batzordea
* ↑ Bat Basque team
* Datuak: Q12253420
# Ana Rossetti

Ana Rossetti (Ana María Bueno de la Peñaren izengoitia), (San Fernando, Cádizko probintzia 1950eko maiatzaren 15) idazle andaluziarra (Espainia). Oso genero desberdinak landu ditu: antzerkia, poesia y ipuinak, haur literatura. Bere arlo ezagunena literatura erotikoarena da. Ruth Gabriel aktorearen ama da.

## Poesia

* Los devaneos de Erato, 1980, Gules saria
* Dióscuros 1982 (Indicios vehementes liburuan jasota)
* Devocionario, 1985, Rey Juan Carlos I poesia saria.
* Indicios vehementes, 1985
* Yesterday (antologia), 1988
* Apuntes de ciudades 1990
* Virgo potens 1994, Jorge Artajorekin
* Punto umbrío, 1996
* La nota del blues 1996
* Ciudad irrenunciable 1998, Antologia.
* La ordenación: retrospectiva (1980-2004), 2004, Poesia osoa.
* Llenar tu nombre, 2008.
* El mapa de la espera, 2010.
* Deudas contraídas, 2016

## Narratiba

* Plumas de España, 1988
* Prendas íntimas 1989, narrazio erotikoak.
* Hasta mañana, Elena 1990
* Alevosías, 1991, Eleberri erotikoaren La Sonrisa Vertical saria.
* Mentiras de papel 1994
* Una mano de santos, 1997, narrazioak
* El antagonista, 1999
* Recuento. Cuentos Completos, 2001
* El aprendizaje personal 2001
* El botón de oro 2003, eleberri poliziakoa.

## Haur literatura

* Un baúl lleno de momias 1997
* Un baúl lleno de dinosaurios 1997
* Un baúl lleno de lluvia 1997
* Un baúl lleno de piratas 1997
* El club de las chicas Robinson 1999
* Las aventuras de Viela Calamares 1999
* Viela, Enriqueto y su secreto 2000
* Álex, Luisito y el osito y un montón de huevos fritos 2001
* La tejedora de redes 2004
* Antes de que nacieras 2008
* Cuentos apropiados 2014

## Beste generoak

* El secreto enamorado 1993, opera libretoa.
* Pruebas de escritura 1998, saiakera.
* Las bodas reales 2005, Jorge Artajorekin.
* Buenos días Sr. Hoy 2007, Jorge Artajorekin.
* Panabecedario 2014, Carlos Panekin.

## Kanpo loturak

* (Gaztelaniaz): Ana Rossettiren poema batzuk.
* (Gaztelaniaz): Elkarrizketa Ana Rossettirekin.
* Datuak: Q3614866
# Amoniojarosita

Ammoniojarosita sulfato motako minerala da eta alunite taldearen kidea da.

## Ezaugarriak

Ammoniojarosita sulfato mineralaren formula kimikoa hau da: ${\ce {(NH4)Fe^{3+}3(SO4)2(OH)6}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 3,5 - 4,5 da.

## Erreferentziak

* 1 2 (Ingelesez) «Ammoniojarosite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3614465
# Amoniovoltaita

Ammoniovoltaita mineral bat da eta voltaite taldearen kidea da.

## Ezaugarriak

Ammoniovoltaita mineralaren formula kimikoa hau da: ${\ce {(NH4)2Fe^{2+}5Fe^{3+}3Al(SO4)12(H2O)18}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Ammoniovoltaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q37285916
# Amoniozippeita

Ammoniozippeita mineral bat da eta zippeite taldearen kidea da.

## Ezaugarriak

Ammoniozippeita mineralaren formula kimikoa hau da: ${\ce {(NH4)2[(UO2)2(SO4)O2]*H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Ammoniozippeite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q45954725
* Multimedia: Ammoniozippeite / Q45954725
# Amoniomagnesiovoltaita

Ammoniomagnesiovoltaita sulfato motako minerala da eta voltaite taldearen kidea da.

## Ezaugarriak

Ammoniomagnesiovoltaita sulfato mineralaren formula kimikoa hau da: ${\ce {(NH4)2Mg2+5Fe^{3+}3Al(SO4)12 * 18H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Ammoniomagnesiovoltaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19772404
# Amonioborita

Ammonioborita borato motako minerala da.

## Ezaugarriak

Ammonioborita borato mineralaren formula kimikoa hau da: ${\ce {(NH4)2[B5O6(OH)4]2 * H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Ammonioborite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3614464
# Amoniomatesiusita

Ammoniomathesiusita mineral bat da.

## Ezaugarriak

Ammoniomathesiusita mineralaren formula kimikoa hau da: ${\ce {(NH4)5(UO2)4(SO4)4(VO5)*4H2O}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Ammoniomathesiusite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q46006370
# Amonioalunita

Ammonioalunita sulfato motako minerala da eta alunite taldearen kidea da.

## Ezaugarriak

Ammonioalunita sulfato mineralaren formula kimikoa hau da: ${\ce {(NH4)Al3(SO4)2(OH)6}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Ammonioalunite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3614463
* Multimedia: Ammonioalunite / Q3614463
# Amoniolasalita

Ammoniolasalita mineral bat da.

## Ezaugarriak

Ammoniolasalita mineralaren formula kimikoa hau da: ${\ce {[(NH4)2Mg2(H2O)20] [V10O28]}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Ammoniolasalite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q55865757
# Amonioleuzita

Amonioleuzita silikato motako minerala da eta zeolite taldearen kidea da.

## Ezaugarriak

Amonioleuzita silikato mineralaren formula kimikoa hau da: ${\ce {(NH4,K)(AlSi2O6)}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Ammonioleucite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3614468
# Alcañiz

Alcañiz (katalanez Alcanyís) Aragoiko zortzigarren udalerririk populatuena da, eta Teruelgo probintziako bigarren populatuena, 16.392 biztanle baitzituen 2009ko urtarrilaren 1eko erroldan. Aragoi Beherea eskualdean dago, eta eskualde horretako herri nagusia da.
Hizkuntzari dagokionez Sartaldeko Zerrendaren barruan kokatuta dago.

## Alkateen zerrenda

| Período | Alcalde | Partido |
| 1979-1983 | José Mª Pascual Fernández-Layos | Independentea |
| 1983-1985 | Marisol Navarro Pascual | PSOE |
| 1985-1987 | Marisol Navarro Pascual | Alianza Popular |
| 1987-1991 | José Mª Pascual Fernández-Layos | AP |
| 1991-1995 | José Mª Pascual Fernández-Layos | PP |
| 1995-1999 | Carlos Abril Navarro | PP |
| 1999-2003 | Carlos Abril Navarro | PP |
| 2003-2007 | Carlos Abril Navarro | PP |
| 2007-2011 | Amor Pascual Carceller | IU |
| 2011-2015 | Juan Carlos Gracia Suso | PP |

## Ikus, gainera

* MotorLand Aragón

## Erreferentziak

* ↑ Aragoiko alkateen zerrenda

## Kanpo estekak

* Alcañizko Udalaren webgunea
* Datuak: Q572800
* Multimedia: Alcañiz / Q572800
# Alcedinidae

Alcedinidae Coraciiformes ordenaren barruko hegazti familia bat da. Bere barruan dauden subordenen artean martin arrantzaleak daude.

## Generoak eta espezieak

* Alcedo
** Alcedo hercules
** Alcedo atthis
** Alcedo semitorquata
** Alcedo quadribrachys
** Alcedo meninting
** Alcedo azurea
** Alcedo websteri
** Alcedo euryzona
** Alcedo cyanopecta
** Alcedo argentata
** Alcedo cristata
** Alcedo vintsioides
** Alcedo leucogaster
** Alcedo coerulescens
** Alcedo pusilla
** Alcedo nais
** Alcedo thomensis
* Ceyx
** Ceyx erithaca
** Ceyx melanurus
** Ceyx fallax
** Ceyx rufidorsa
** Ceyx lepidus
** Ceyx madagascariensis
* Ispidina
** Ispidina picta
** Ispidina lecontei

## Kanpo estekak

* Datuak: Q8154335
* Multimedia: Alcedinidae / Q8154335
* Espezieak: Alcedinidae
# Alcañizo

Alcañizo Toledoko udalerria da, Campana de Oropesa eskualdean dagoena.
2009ko urtarrilaren 1eko erroldaren arabera 355 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1642013
* Multimedia: Alcañizo / Q1642013
# Alcañizko Lonja

Alcañizko Lonja XV. mendeko Aragoiko gotiko berantiarreko eraikina da. Alcañiz herrian dagoen lonja edo merkataritza-etxe tradizionala da,Teruelgo probintzian, Aragoiko Erresumak izan zituen lonja ikusgarrietan bat, alderatu daitekeelarik Zaragozakoarekin. Udaletxearen ondoan dago (berau Pizkundeko eraikina) monumentu multzo bat osatzen du herriaren erdigune historikoan, Santa Maria kolegiataren ondoan.
21. mendean udalaren bulego administratiboetarako erabiltzen da eraikina.

## Deskribapena

Lonja XV. mendekoa da, eta behe solairu bat du, arku zorrotzeko hiru arku handiz irekia, arkubarnearen barruko aldean arkutxo txikiagoz apainduak. Alde hau gurutze-gangaz estalita dago. Goiko solairua XVI. mendean gehitu zen, ondoan udaletxea eraiki zenean. Aragoiko galeria tradizionalen gisara dago egina, zutabedun erdi-puntuko arku zabalekin. Azkenik, XVIII. mendeko luneto eta okuluak dituen hegal oso irtena du erremate gisa.

## Kanpo estekak

* Artikulu hau, osorik edo zatiren batean, gaztelerazko Wikipediako «Lonja de Alcañiz» artikulutik itzuli da; zehazki, 2023-11-19ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q5978746
* Multimedia: Lonja de Alcañiz / Q5978746
# Ana Echazarreta

Ana Echazarreta Pérez Cotapos ( Santiago, 1865 – Santiago, 1927ko maiatzaren 25a), Juan Luis Sanfuentes Andonaegui Errepublikako presidentearen ezkontidea, eta, beraz, herrialdeko lehen dama bere agintaldian (1915-1920).

## Bizitzako lehen urteak

Juan Manuel Echazarreta Yrigoyen eta Mercedes Pérez Cotapos Recabarrenen alaba. 1885eko azaroaren 11n Juan Luis Sanfuentes Andonaeguirekin ezkondu zen eta bost seme-alaba izan zituzten: Maria Teresa, Ana Blanca, Rebeca, Juan Luis eta Arturo.

## Txileko lehen dama

Oso emakume sentibera. Bere senarrak jaso zituen irainen ondorioz sufritu zuen. Herrialdeko ekonomia berrezartzeko, Sanfuentes presidenteak zerga eta era guztietako aurrezkiak eskatu zituen, eta ez zuten barkatu.
Bere senarraren aurkako erasoen ondorioz, Anak nahiago izan zuen bere etxean itxi, bere bost seme-alabekin batera.
1927an Santiagon hil zenean, prentsak nekrologia luzeetan goratu zuen.
Juan Luisek, oso gaixorik zegoela, emozio handiz gogoratzen zituen emaztearen ezaugarriak.

## Kanpo estekak

* Datuak: Q4750349
* Multimedia: Ana Echazarreta / Q4750349
# Ana Dulce Félix

Ana Dulce Ferreira Félix (1982ko urriaren 23a-) distantzia luzeko korrikalari portugaldarra da, mendi-kros eta errepidean espezializatua. 2012an eta 2016an maratoi olinpikoa egin zuen eta 21. eta 16. postuan sailkatu zen hurrenez hurren.

## Marka Pertsonalak

| | Proba | Marka (h:min:s) | Kokalekua | Data |
| Pista | 1500 m (indoor) | 4:14,96 | Pombal, Portugal | 2010eko otsailaren 13a |
| Pista | 3000 m (indoor) | 8:56,84 | Pombal, Portugal | 2010eko otsailaren 14a |
| Pista | 5000 m | 15:08.02 | Stockholm, Suedia | 2009ko uztailaren 31 |
| Pista | 10.000 m | 31:19.03 | Amsterdam, Herbehereak | 2016ko uztailaren 6a |
| Errepidea | 5 km | 15:31 | Viena, Austria | 2012ko ekainaren 3a |
| Errepidea | 10 km | 32:16 | Lisboa, Portugal | 2014ko abenduaren 27a |
| Errepidea | 15 km | 49:15 | Lisboa, Portugal | 2013ko urtarrilaren 13a |
| Errepidea | 20 km | 1:06:16 | Göteborg, Suedia | 2012ko maiatzaren 12a |
| Errepidea | Maratoi erdia | 1:08:33 NR | Lisboa, Portugal | 2011ko martxoaren 20a |
| Errepidea | 25 km | 1:25:26 | New York City, Estatu Batuak | 2011ko azaroaren 6a |
| Errepidea | 30 km | 1:42:19 | New York City, Estatu Batuak | 2011ko azaroaren 6a |
| Errepidea | Maratoia | 2:25:15 | Londres, Erresuma Batua | 2015eko apirilaren 26a |
* Informazio guztia (5 km-koa izan ezik) IAAF-eko profiletik hartua.

## Erreferentziak

* ↑ «Dulce FÉLIX | Profile» www.worldathletics.org (Noiz kontsultatua: 2021-03-18).
* ↑ na Dulce Félix. sports-reference.com

## Kanpo estekak

* Datuak: Q198524
* Multimedia: Ana Dulce Félix / Q198524
# Ana Eleonor Hesse-Darmstadtekoa

Ana Eleonor Hesse-Darmstadtekoa (1601eko uztailaren 30a - 1659ko maiatzaren 6a) Luis V.a Hesse-Darmstadtekoa eta Magdalena Brandenburgokoaren alaba izan zen. Darmstadten jaio zen, Hessen.
Jurgi Brunswick-Lüneburgekoarekin ezkondu zen 1617ko abenduaren 14an. Izan zuten semeetako bat Ernesto Augusto Brunswick-Lüneburgekoa izan zen, Jurgi I.a Britainia Handikoaren aita.
Herzberg gazteluan hil zen, 57 urte zituela.
* Datuak: Q270110
* Multimedia: Anna Eleonore of Hesse-Darmstadt / Q270110
# Ana Errusiakoa

Ana Errusiakoa, (errusieraz: А́нна Иоа́нновна; 1693ko otsailaren 7a/urtarrilaren 28a - 1740ko urriaren 28a/urriaren 17a) Errusiako enperatriza izan zen 1730etik 1740ra.
Iván V.aren alaba zen, beraz, Petri Handiaren iloba eta Petri IIaren lehengusina. Azken hori 1730ean ordezkatu egin zuen. Frederiko Gilen, Kurlandiako dukearekin ezkondu zen. Anaren Erregealdian Errusiak Poloniako Ondorengotza Gerran (1733-1735) parte hartu zuen eta turkiarren aurka ere hasi zen.

## Biografia

Petri IIaren heriotzarekin Ana enperatriz izateko aukeratu zuten oinordeko zuzenik utzi ez zuelako. Kontseiluko kideen asmoa erraz erabili zezaketen pertsona bat jartzea zen karguan eta Inperioaren boterea gutxituko zuen dekretuak sinaraztea.
Anak plan horiek guztiak desarmatzen ditu eta Inperioko erregimentuek eta guardiak dioten begikotasunaz baliatuz eta horien laguntzarekin, autokrataren antzera ezartzen du bere boterea. Hartzen dituen lehenengo erabakietako bat polizia sekretua sortzea izan zen, horren bidez, bere politikaren aurkakoak beldurtzeko. Errusiar nobleak botere karguetatik at utziko ditu dien errezeloagatik eta Alemaniako Baltikoko herrietako pertsona ospetsuak jarriko ditu haien ordez. Ernst Johann von Bironek eragin berezia izango du gortean.
Germaniako Erromatar Inperio Santuko Karlos VI.arekin aliantza bat egiten du eta Errusiak Poloniako Ondorengotza Gerran parte hartzen du. Augusto III.a jartzen dute Poloniako tronuan.
1735ean Otomandar Inperioa erasotzen du baina Germaniako Erromatar Inperio Santuko Karlos VI.ak bake akordioa sinatzen du, eta ondorioz Ana gerra bukatzera behartzen du.
1740an hil zen eta aurreko agintariak bezala oinordeko zuzenik ez zuen utzi. Oinordeko Ivan iloba izendatu zuen, oraindik hilabete gutxi zituena.
* Datuak: Q160165
* Multimedia: Anna of Russia / Q160165
# Ana Esmeralda

Ana Esmeralda (Tetuan, Marokoko protektoratu espainiarra, 1931ko abenduaren 12a – São Paulo, Brasil, 2022ko azaroaren 28a) Brasilen bizi zen aktore, dantzari, koreografo eta irakasle espainiar-brasildarra izan zen.

## Ibilbide artistikoa

Aktore lanetan aritu ostean, dantzan baino ez zen aritu gero, eta 1986an Ana Esmeralda izeneko balleta sortu zuen (1986-2006); ordutik aurrera, flamenko-irakasle eta koreografo gisa aritu zen buru-belarri.

## Filmografia

Besteak beste, lan hauexetan hartu zuen parte:
* La casa de las sonrisas (1948)
* El amor brujo (1949)
* Lola la Piconera (1951)
* Bronce y luna (1953)
* María Dolores (1953)
* Siempre Carmen (1953)
* Quem matou Anabela? (1956)
* Llegaron dos hombres (1959)
* La casa de la Troya (1959)
* El vagabundo y la estrella (1960)
* Don José, Pepe y Pepito (1961)
* São Paulo, Sociedade Anônima (1965)
* La cesta (1965)

## Erreferentziak

* ↑ (Ingelesez) «Ana Esmeralda | Actress, Soundtrack» IMDb (Noiz kontsultatua: 2024-06-27).
* ↑ Ana Esmeralda. De Cine.
* ↑ Alesves. (miércoles, 24 de julio de 2019). «Enciclopedia del Cine Español: Ana Esmeralda» Enciclopedia del Cine Español (Noiz kontsultatua: 2024-06-27).
* ↑ Ana Esmeralda. Enciclopédia Itaú Cultural.
* ↑ Studio Ana Esmeralda. Studio Ana Esmeralda.
* ↑ (Gaztelaniaz) «Ana Esmeralda - Películas» cine.com (Noiz kontsultatua: 2024-06-27).
* ↑ (Gaztelaniaz) «Ana Esmeralda» FilmAffinity (Noiz kontsultatua: 2024-06-27).

## Bibliografia

* Goble, Alan. The Complete Index to Literary Sources in Film. Walter de Gruyter, 1999. (Ingelesez)

## Kanpo estekak

* Ana Esmeralda Internet Movie Databaseren webgunean (Ingelesez)
* Datuak: Q25706653
# Alicún

    Artikulu hau Almeriako udalerriari buruzkoa da; Granadako udalerria gaitzat duena beste hau da: «Alicún de Ortega»
Alicún Almeriako udalerria da, Alpujarraskoa. 2005an 253 biztanle zituen.

## Demografia

Bilakaera demografikoa :
| Urtea | 1996 | 1998 | 2000 | 2004 | 2005 | 2006 |
| Biztanleak | 236 | 249 | 237 | 247 | 253 | 257 |

## Kanpo estekak

* (Gaztelaniaz) Alicún - Alicungo Udalaren webgune ofiziala
* (Gaztelaniaz) Alicún - Almeriako Aldundiaren webgunea
* Datuak: Q1358253
* Multimedia: Alicún / Q1358253
# Alien: Covenant

Alien: Covenant 2017ko Ridley Scott ingeles zinema zuzendariak zuzendutako beldurrezko eta zientzia-fikziozko film bat da. Michael Fassbender, Katherine Waterston, Billy Crudup, Danny McBride, Demián Bichir, Carmen Ejogo, Amy Seimetz, Jussie Smollett, Callie Hernandez, Nathaniel Dean, Alexander England eta Benjamin Rigby aktoreek antzeztu zuten.
2012ko Prometheus filmaren jarraipena da.

## Argumentua

Oharra: Atal honek istorio osoa edo amaiera argitzen du.
Galaxiako beste muturrean dagoen planeta batera doala, Covenant espaziontziko eskifaiak esploratzeke dagoen paradisu bat topatu berri dutela uste du, baina berehala kontrako mundu iluna dela ohartuko da, bertako biztanle bakarra den David (Michael Fassbender) sintetikoa ere topatuko dute, galdutako Prometheus espaziontziko eskifaiatik bizirik atera zen kide bakarra...

## Aktoreak

* Michael Fassbender: Walter, androide sintetikoa
* Katherine Waterston: Daniels, terraformazioan aditua
* Billy Crudup: Christopher Oram
* Danny McBride: Tennessee, Covenant espaziontziko pilotu nagusia
* Demián Bichir: Lope sarjentua
* Carmen Ejogo: Oramen emaztea eta biologoa
* Amy Seimetz: Faris, Tennesseeren emaztea
* Jussie Smollett
* Callie Hernandez
* Nathaniel Dean: Hallett sarjentua, Loperen senarra eta Covenant espaziontziko segurtasun unitateko kidea
* Alexander England
* Benjamin Rigby
* Noomi Rapace: Elizabeth Shaw
* Guy Pearce: Peter Weyland
* James Franco: Jacob Branson
* Uli Latukefu
* Tess Haubrich: Rosenthal
* Goran D. Kleut
* Matt Scaletti

## Kanpo estekak

* Alien: Covenant filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q20430699
* Multimedia: Alien: Covenant / Q20430699
# Alicún de Ortega

    Artikulu hau Granadako udalerriari buruzkoa da; Almeriako udalerria gaitzat duena beste hau da: «Alicún»
Alicún de Ortega Espainiako udalerria da, Granadako probintziakoa. 2008an 539 biztanle zituen. Jaéngo probintziarekin muga egiten du.

## Kanpo estekak

* Datuak: Q550664
* Multimedia: Alicún de Ortega / Q550664
# Alida Valli

Alida Valli (Pula, Italiako Erresuma, 1921eko maiatzaren 31 – Erroma, Italia, 2006ko apirilaren 22a) italiar antzezlea izan zen.

## Biografia

Antzerki-ikasketak egin zituen. Bigarren Mundu Gerraren ondoren, Estatu Batuetara joan zenean bi film aipagarritan parte hartu zuen: Hitchcocken The Paradine Case (1947) eta Carol Reeden The Third Man (1949). 1950ean The White Tower filma antzeztu zuen. Italiara itzuli zen gero, eta arrakasta handia izan zuen Luchino Viscontiren Senso (1954) filmean. Harrezkero, Frantzian eta Italian lan egin zuen, zuzendari ospetsuekin. Besteak beste, Edipo re (1967), La strategia del ragno (1970), La prima notte di quiete (1972), 1900 (1976), eta La bocca (1991) filmetan parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q106940
* Multimedia: Alida Valli / Q106940